་པ་དེ་དག་ཀྱང་བྷདབུགས་དབྱུང་མྱ་ངན་འདས་ལ་འགོདཿདེ་ལྟར

ཐོབ་ལ་སྤྲོ་བའི་ཡིད་དྷ་རབ་ཏུ་བརྟན་པོར་བཟུང་བར་བགྱིའོཿལན་གསུམ།དབང་གི་གཞི་འགོད་པ་ཡེ་ཤེས་པ་དབབ་པའི་སླད་དུ་དམིགས་པ་འདི་བཞིན་ཏུ་མཛོད།བསང་སྤྱང་།སྟོང་།
པའི་ངང་ལས་ས་ཕྱོགས་དག་པའི་ཞིང་ཁམས་གནས་ཁང་པདྨ་འོད་ཀྱི་གཞལ་ཡས་ཁང་དུ།སློབ་དཔོན་ཀྱང་ཐ་མལ་པ་མ་ཡིན་པ་རྡོ་རྗེ་ཐོད་ཕྲེང་རྩལ་དངོས་ཡིན་སྙམ་པ་དང་།ཁྱེད་རང་རྣམས
ཀྱང་པད་སྡོད་ཉི་ཟླའི་དཀྱིལ་འཁོར་གྱི་སྟེང་དུ་རྡོ་རྗེ་ཐོད་ཕྲེང་རྩལ་དཀར་ལ་དམར་བའི་མདངས་དང་ལྡན་པ།ཕྱག་གཡས་རྡོ་རྗེ་དང་གཡོན་དྲིལ་བུ་དཀུ་ལ་བརྟེན་པའི་པང་ན་རིགས་ཀྱི་ཡུམ་དང་མཉམ
པར་སྦྱོར་བ་དར་དང་རིན་པོ་ཆེ་རུས་པས་བརྒྱན་ཅིང་འཇའ་འོད་ཀྱི་ཀློང་ན་བཞུགས་པར་གསལ་བའི་ཐུགས་ཀར་གཡུང་དྲུང་དམར་པོ་རང་འོད་འཕྲོ་བའི་དཀྱིལ་འཁོར་གྱི་སྟེང་དུ།རྡོ་རྗེ་རྣལ་འབྱོར་མ་གཅེར་བུ་གར་སྟབས
དེ་བ་ཆེན་པོའི་ཉམས་དང་ལྡན་པ།ཡན་ལག་བཞིར་རྡོ་རྗེ་རིན་ཆེན་པདྨ་ལས་ཀྱི་མཁའ་འགྲོ་སྡེ་བཞི།རླུང་ཁ་སྦྱོར་བཟུང་བའི་རྐྱེན་གྱིས་འོག་གི་རླུང་གཡོས་པས་བསྐུལ་ཏེ་སྙིང་གའི་གཡུང་དྲུང་གཡོན་དུ
དྲག་ཏུ་འཁོར་བས།ལུས་ཀྱི་ནང་ཐམས་ཅད་འཇའ་ཟེར་འོད་ཕུང་འཁྲུགས་པའི་དབུས་སུ་མཁའ་འགྲོ་མ་བྱེ་བ་འབུམ་ཕྲག་གར་སྟབས་མེར་མེར་བསྒྱུར་ཞིང་།དེ་དག་ལས་ཀྱང་འོད་ཟེར་ཕྱིར

འཕྲོས་པས་ཕྱོགས་བཅུ་འཇའ་དང་འོད་ཀྱིས་གང་སྟེ་པདྨ་འོད་ཀྱི་ཞིང་དང་འོག་མིན་བདེ་བ་ཅན་སོགས་སངས་རྒྱས་ཀྱི་ཞིང་ཁམས་རབ་འབྱམས་ཐམས་ཅད་ནས།བདེ་གཤེགས་རིག
འཛིན་མཁའ་འགྲོའི་ཚོགས་དང་བཅས་པ་ཁ་བ་བུ་ཡུག་འཚུབས་པ་ལྟ་བུ་ནམ་མཁའ་བར་སྣང་ས་གཞི་ཐམས་ཅད་ཡམ་ཡམ་མེར་མེར་ཤིག་ཤིག་བྱོན་ནས།ཁྱེད་རང་རྣམས་ལ་ཐིམ་པས་ཁྱེད་རང་
རྣམས་ཀྱི་ལུས་ངག་ཡིད་གསུམ་དང་།བླ་མ་རིག་འཛིན་འདུས་པའི་སྐུ་གསུང་ཐུགས་དབྱེར་མེད་གཅིག་ཏུ་གྱུར་པའི་མོས་པ་མཛོད།ཌ་དྲིལ་དབྱངས་དང་འབེབས་རྫས་བསྲེགས་ལ།ཧཱུྃཿབཞེངས་ཤིག་པདྨ
སོགས་ཚང་བའི་གཤམ་དུ།ཧཱུཾ་ཧྲིཾ་ཧ་རི་ནི་ས་ཨཱ་བེ་ཤ་ཡ་ཨ་ཨཱཿཞེས་དྲག་ཏུ་བརྗོད་ལ་བྱིན་དབབ།དེ་ལྟར་དབབ་པའི་བྱིན་རླབས་ཀྱི་མཐུ་ལས་རང་བྱུང་གི་ཡེ་ཤེས་རྩོལ་མེད་དུ་སྐྱེས་པ་དེ་ཉིད་གནས་ལུགས་ཀ་དག་གི
ལྟ་བ་ཡིན་པས་དེའི་ངོ་བོར་མ་བཅོས་ལྷུག་པར་བསྐྱང་བར་ཞུ།གཞུང་ལས་ལྟ་བ་ངོ་སྤྲད་ཅིང་ངལ་གསོ་བར་གསུངས་པའི་དོན་བསྡུ་ན་དེ་ཙམ་གྱིས་འཐུས་ལ།དགོས་ཤིང་སྤོན།འདི་ལྟར་མིག་གི་ཡུལ་དུ་སྣང་བ་ཡིཿསོགས་ནས།
བདག་འདྲའི་རང་རྒྱུད་གྲོལ་བར་བྱིན་གྱིས་རློབསཿབར་བརྗོད་པར་བྱ་སྟེ་ངོ་སྤྲོད་ཀྱི་བཤད་པ་རྒྱ་མཚོ་ཙམ་ལས་བྱིན་རླབས་ཆེའོ།།སྔར་བྱིན་པའི་མེ་ཏོག་ཚིག་འདིའི་རྗེས་ཟློས་དང་བཅས་ཏེ་དོར་མཛོད།ཧོཿསྔོན་ཚེ་ཡེ་ཤེས

བརྙེས་པའི་ལྷཿསྒྲུབ་པའི་དངོས་གྲུབ་ཐོབ་པའི་ཕྱིརཿ།རིག་པ་ཡེ་ཤེས་ཆེན་པོ་ཡིཿསྔགས་ཀྱི་མེ་ཏོག་བཞེས་སུ་གསོལཿབཛྲ་པུཥྤེ་པྲ་ཏཱིཙཱ་ཧོཿཞེས་དོར་བ་སླར་སྦྱིན་ཏེ།གསང་མཚན་ཡེ་ཤེས་རྡོ
རྗེ་ཐོགས་མེད་རྩལ་ཅེས་བྱ་བ་ཡིན་ཅིང་མེ་ཏོག་ཀྱང་དབང་རྟགས་ཅོད་པན་ཏུ་ཟུང་ཞིག།མ་རིག་པའི་སྒྲིབ་གཡོག་དང་མིག་དར་ལྷན་ཅིག་གསལ་བར་མོས་ཤིག།ཧོཿལེགས་འོངས་བུ་ཁྱོད་སྐལ་པ་བཟང་
མ་རིག་ལིང་ཏོག་ང་ཡི་ས་བསི་ལཿརྩ་གསུམ་བདེ་གཤེགས་དཀྱིལ་འཁོར་བསྟན་ཿདགའ་དང་འདུན་པ་སྤྲོ་སེམས་གྱིས་རྩ་དཀྱིལ་འཁོར་འདིར་ལྟོས་དམ་ཚིག་སྲུངསརྩེ་གཅིག་རྟག་ཏུ་མཉམ་པར་བྱོས
བཛྲ་ཙཀྵུ་པྲ་བེ་ཤ་ཡ་ཕཊཿཅེས་མིག་དར་དབྱེ།མདུན་གྱི་སྒྲུབ་གཞི་དཔེའི་དཀྱིལ་འཁོར་འདི་ཉིད་རིན་པོ་ཆེ་ལས་གྲུབ་པའི་གཞལ་མེད་ཁང་མཚན་ཉིད་ཐམས་ཅད་ཡོངས་སུ་རྫོགས་པ་རྒྱ་ཆད་ཕྱོག་ལྷུང་མེད་པའི་དབུས
སུ།གདན་པདྨ་ཉི་ཟླ་སུམ་བརྩེགས་ཀྱི་སྟེང་དུ།དབུས་སུ་གཙོ་མཆོག་བླ་མ་རྡོ་རྗེ་འཆང་ལ་རིགས་བཞི་རྡོ་རྗེ་འཆང་གིས་བསྐོར་བ།ཞེས་སམ།བླ་མ་རྡོ་རྗེ་ཐོད་ཕྲེང་རྩལ་ལ་འཁོར་ཐོད་ཕྲེང་རྩལ་རིགས
བཞིས་བསྐོར་བ།ཞེས་ལྷ་བསྐྱེད་གང་བྱས་ལྟར་བསྒྱུར།དེའི་ཕྱི་རོལ་པདྨ་འདབ་བརྒྱད་ལ་སྤྲུལ་པའི་གུ་རུ་མཚན་བརྒྱད།གྲུ་ཆད་པར་ཁྱམས་ལ་ཡེ་ཤེས་དང་ལས་ལས་གྲུབ་པའི་དཔའ་བོ་མཁའ་འགྲོའི་ཚོགས

དང་།སྒོ་བཞི་སྐྱོང་བ་བཞི་སོགས་མདོར་ན་བླ་མ་རིག་འཛིན་འདུས་པའི་རྟེན་བརྟེན་པའི་དཀྱིལ་འཁོར་ལྷ་ཚོགས་ཐམས་ཅད་མངོན་སུམ་དུ་མཐོང་བའི་མོས་པ་མཛོད་ཅིག།ཅེས་ལྷ།
དངོས་གཞིའི་དབང་བསྐུར་ཞུ་བའི་དོན་དུ་མཎྜལ་ཕུལ།དེ་ནས་གསོལ་བ་གདབ་པ་འདིའི་རྗེས་ཟློས་མཛོད།ཨེ་མ་ཧོཿསིནྣ་རྒྱ་མཚོ་རོལ་པའི་མཚོ་གླིང་དུཿམེ་ཏོག་པདྨ་འབར་བའི་སྡོང་པོ
ཕ་དང་མ་མེད་རང་བྱུང་ཤུགས་ལས་བྱུང་རྩ།རྒྱུ་མེད་རྐྱེན་མེད་འགྲོ་བའི་དོན་ལ་བྱོནཿ།རང་བྱུང་ངོ་མཚར་ཅན་ལ་གསོལ་བ་འདེབསཿབདག་ལ་དབང་བསྐུར་བྱིན་གྱིས་བརླབ་ཏུ་གསོལཿ།
ལན་གསུམ།དེ་ནས་སྐུ་འབག་ཐོགས་ལ།བླ་མའི་སྐུ་འབག་འདི་ཉིད་ཁྱེད་རང་རྣམས་ཀྱི་སྤྱི་བོར་བཞག་པ་ལ་བརྟེན་ནས།ལུས་སྣང་སྟོང་སྒྱུ་མ་ལྟ་བུར་སྣང་ལ་མ་འགགས་པ་རིག་འཛིན་བླ་མའི་སྐུ་དང་།
གཉིས་སུ་མེད་པར་གྱུར་པའི་མོས་པ་མཛོད།ཨོཾཿསངས་རྒྱས་ཀུན་གྱི་སྐུ་ཡི་སྤྲུལ་པ་སྟེཿརང་བྱུང་མཚན་དང་དཔེ་བྱད་ལྡན་པར་བྱོནཿ།ཉི་མ་སྟོང་གི་འོད་ལས་གཟི་མདངས་ཆེཿཁྱེད་ཀྱི་སྤྲུལ
པས་འཇིག་རྟེན་ཁྱབ་པར་འགེངསཿཡ་མཚན་སྤྲུལ་པའི་སྐུ་ཡི་དབང་ཐོབ་ཤོགཿཨོཾ་ཨཱཿཧཱུཾ་བཛྲ་གུ་རུ་པདྨ་སིདྡྷི་ཧཱུཾཿསཾ་བྷོ་ཀཱ་ཡ་ཨ་བྷི་ཥིཉྩ་ཨོ་ཨོཾ་ཨོཾཿཞེས་སྤྱི་བོར་བཞག།མེ་ལོང་བོགས་ལ།

མེ་ལོང་སྔགས་དང་སེནྡྷུ་རཿསློབ་བུའི་མགྲིན་པར་བཞག་ཅིང་གྲགས་སྟོང་གིཿསྔགས་ཀྱི་རང་སྒྲ་རྡོ་རྗེའི་ངག་ཏུ་བསམཿཞེས་གསུངས་པས།མེ་ལོ་དཔོགས་ཏེ།མོས་པ་འདི་བཞིན་དུ་མཛོད།མེ་ལོང
སྔགས་དང་བཅས་པ་ཁྱོད་རང་རྣམས་ཀྱི་མགྲིན་པར་བཞག་ནས་དབང་བསྐུར་བས།སྒྲ་སྐད་དང་རླུང་འབྱིན་འཇུག་གནས་གསུམ་རང་བྱུང་རྡོ་རྗེའི་སྔགས་སུ་སྨིན་པར་བྱེད་པའི་མོས་པ་མཛོད།ཨཱཿསངས་རྒྱས
ཀུན་གྱི་གསུང་གི་སྤྲུལ་པ་སྟེཿམ་ཆགས་པདྨ་འབར་བའི་རྩེ་ལས་འཁྲུངསཿའབྲུག་སྟོང་ལྡིར་བའི་སྒྲ་ལས་གསུང་གདངས་ཆེཿའགྲོ་བའི་དོན་དུ་ཐེག་ཆེན་ཆོས་སྒྲ་སྒྲོགསཿའབྲུག་ཆེན་སྒྲོག
པའི་གསུང་གི་དབང་ཐོ་བ་ཤོ་གཿ།ཨོཾ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཧཱུྃཿཝཱ་ཀ་ཨ་བྷི་ཥིཉྫ་ཨཱཿཨཱཿཨཱཿཞེས་མགྲིན་པར་བཞག།བུམ་པ་ཁ་རྒྱན་རྨ་བྱའི་མདོངས་བཅས་ཐོགས་ལ།བུམ་པ་སྙིང་གར་གཏད་དེ
དབང་བསྐུར་ཞིང་བུམ་ཆུ་མྱང་བས་ཁྱེད་རང་རྣམས་ཀྱི་སེམས་ཉིད་འོད་གསལ་ཆོས་ཀྱི་སྐུར་གསལ་བར་མོས་ལ་མ་བཅོས་སོ་མའི་ངང་དུ་འཇོག་པར་མཛོད།ཧཱུྃཿསངས་རྒྱས་ཀུན་གྱི་ཐུགས་ཀྱི་སྤྲུལ་བ་སླེཿ།
རྒྱ་མཚོ་གཏིང་མཐའ་མེད་པའི་ཀློང་ལས་སྐྱེཿནམ་མཁའི་གློག་ལས་ཐུགས་རྗེའི་ཕྲིན་ལས་མྱུརཿདགོངས་པ་ཟ་བ་མོ་ནམ་མཁའི་མཐའ་དང་མཉམཿཅིར་ཡང་ས་ལེའི་ཐུགས་ཀྱི་དབང་ཐོབ་ཤོག

ཨོཾ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཧཱུཾཿཙིཏྟ་ཨ་བྷི་ཥིཉྩ་ཧཱུྃ་ཧཱུྃ་ཧཱུྃཿཞེས་རྙིང་གར་བཞག་ལ་བུམ་ཆུ་སྦྱིན།གཏོར་ཆེན་ཐོགས་ལ།གཏོར་མ་ལྦར་གསལ་བ་ཁྱེད་རང་རྣམས་ཀྱི་སྤྱི་བོར
བཞག་པས།བདེ་གཤེགས་འདུས་པ་བླ་མའི་སྐུ་གསུང་ཐུགས་དང་ཁྱད་པར་ཡོན་ཏན་ཡོངས་རྫོགས་སངས་རྒྱས་སྐུ་ལྔའི་བདག་ཉིད་ཡིད་བཞིན་ནོར་བུ་བླ་མའི་སྐུར་གྱུར་ནས་རྡོ་རྗེ་སློབ་དཔོན་ཆོས་ཆེན་རྒྱལ་
སྲིད་ལ་དབང་འབྱོར་ཐོབ་པར་མོས་ཤིག།ཧྲཱིཿའགྲོ་བའི་དོན་དུ་ཡིད་བཞིན་ནོར་བུའི་སྐུཿཁྱེད་ཀྱི་མཚན་ཐོས་ཙམ་གྱིས་སྡུག་བསྔལ་སེལཿའཇའ་ཚོན་བཞིན་ཏུ་ཡོན་ཏན་སོ་སོར་གསལཿ
སྐད་ཅིག་དྲན་པས་བྱང་ཆུབ་ལམ་སྣ་འདྲེནཿཡོན་ཏན་ཀུན་འབྱུང་བླ་མའི་དབང་ཐོབ་ཤོ་གཿ།ཨོཾ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཧཱུྃཿཨ་བྷི་ཥིཉྩ་ཧྲཱིཿཧྲཱིཿཧྲཱིཿ།ཞེས་སྤྱི་བོར་བཞག།ལས་བཞིའི་འབྲང་རྒྱས་
ཐོགས་ལ།འབྲང་རྒྱས་བཞི་པོ་རྡོ་རྗེ་འཆང་ངམ་ཐོད་ཕྲེང་རྩལ་རིགས་བཞིར་གསལ་བ་ཁྱེད་རང་རྣམས་ཀྱི་སྤྱི་གཙུག་དང་ལག་ཏུ་བཞག་སྟེ་དབང་བསྐུར་བས།བདེ་གཤེགས་ཀུན་གྱི་ཕྲིན་ལས་རྒྱ་མཚོའི
དཔལ་ལ་ཐོགས་པ་མེད་པར་དབང་སྦྱར་བའི་ནུས་པ་བརྙེས་ཏེ་ལས་རབ་འབྱམས་ཀྱི་གཉེར་ཐོབ་པར་མོས་ཤིག།ཨོཾ་ཨཱཿཧཱུྃ་ཧྲཱིཿ།ཐུགས་རྗེ་ཕྲིན་ལས་དབང་གིས་འགྲོ་དོན་མཛདཿ།ཞི་རྒྱས་དབང་དྲག

ཕྲིན་ལས་རྣམ་བཞི་ཡིསཿཉོན་མོངས་གདུལ་དཀའི་སེམས་ཅན་ཐམས་ཅད་ཐབས་ཀྱིས་འདུལཿནམ་མཁའི་སྐར་ལྟར་ཕྲིན་ལས་བསམ་མི་ཁྱ་བཿཕྲིན་ལས་རྒྱ་མཚོའི་རླབས་ཆེན་དབང་ཐོབ་ཤོ་གརྦྷཨོཾ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཧྲཱིཿ
ཧཱ་ཀརྨ་ཨ་བྷི་ཥིཉྩ་ཧཱ་ཧཱ་ཧཱཿཞེས་སྤྱི་གཙུག་དང་ལག་པར་བཞག།རྡོར་དྲིལ་ཐོད་པ་ཌ་རུ་ཐོགས་ལ།སློབ་དཔོན་སངས་རྒྱས་སྐུ་ལྔའི་བདག་ཉིད་མ་ཧཱ་གུ་རུར་གསལ་བའི་ཕྱག་གི་རྡོ་རྗེ་དྲིལ་བུ་ཐོད་པ་ཅང་ཏེའུ་དང་བཅས
ཁྱེད་རང་རྣམས་ཀྱི་གནས་གསུམ་དུ་བཞག་ཅིང་།སླར་ཡང་སྤྱི་བོ་དང་ལག་མཐིལ་དུ་སྤྲད་པས།བླ་མའི་ཐུགས་རྗེས་ཁྱེད་རང་རྣམས་ཀྱི་རྒྱུད་གཏམས་ཏེ་རྣམ་དག་སྔགས་ཀྱི་ཕྲིན་ལས་ཐམས་ཅད་ཐོགས
པ་མེད་པའི་སྐལ་ལྡན་དུ་བྱས་པའི་མོས་པ་མཛོད།ཨེ་མ་ཧོཿསྟེང་འོག་ཕྱོགས་བཅུར་འགྲོ་བའི་དོན་མཛད་ཀྱང་ཿབོད་ཡུལ་ཁ་བ་ཅན་དུ་ཐུགས་རྗེས་གཟིགསཿབོད་ཀྱི་མངའ་བདག་རྗེ་འབངས་ཐམས་ཅད་ལཿ
དུདུས་་གསུམ་རྒྱུན་ཆད་མེད་པར་བྱིན་གྱིས་རློབསཿའཁོར་བ་སྡུག་བསྔལ་རྒྱ་མཚོ་ལས་སྒྲོལ་བར་ཤོགཿཨོཾ་ཨཱཿཧཱུྃ་ཧྲཱིཿམ་ཧཱ་གུ་རུ་སརྦ་སིདྡྷི་ཧཱུྃཿཞེས་གནས་གསུམ་དུ་གཏུགས།སླར་ཡང་སྤྱི་བོ་དང་ལག་པར་བཞག་གོ།།དེ་
ལྟར་དབང་བསྐུར་ཟབ་མོ་ལེགས་པར་ཐོབ་ནས་རྩ་བ་རྡོ་རྗེའི་གསུང་ལས།བླ་མའི་སྐུ་ནི་སངས་རྒྱས་ཀུན་གྱི་སྐུཿདེ་ཡི་གསུང་ནི་བདེ་གཤེགས་འདུས་པའི་སྔགསཿའོད་གསལ་ཐུགས་ནི་མཉམ་ཉིད་ཆོས

ཀྱི་སྐུཿཡོན་ཏན་ལྷུན་རྫོགས་མཛད་པ་སངས་རྒྱས་སྐུཿཕྲིན་ལས་ཆེན་པོ་འགྲོ་མགོན་གུ་རུ་རྗེཿང་ལ་རྩེ་གཅིག་གདུང་བས་བྱང་ཆུབ་ཐོབཿམི་མཐུན་བགེགས་
ཞི་འདོད་པའི་དངོས་གྲུབ་སྟེརཿདེ་ཕྱིར་ཉོན་མོངས་སྡུག་བསྔལ་ཐམས་ཅད་ལཿང་ཡི་བྱིན་རླབས་ཐུགས་རྗེས་མྱུར་དུ་སྐྱོབཿདེ་ཕྱིར་དང་གུས་མོས་པས་ང་ཉིད་ཀྱིཿསྒྲུབ་ཐབས་ཕྱི
ནང་གསང་བ་དག་འབད་དོཿཞེས་གསུངས་པའི་དོན་བཞིན་ཉམས་སུ་ལེན་པ་དང་།བླ་མའི་སྐུ་གསུང་ཐུགས་ཀྱི་དམ་ཚིག་སྤྱི་དང་བྱེ་བྲག་པ་རྣམས་ཚུལ་བཞིན་དུ་བསྲུང་བ་དང་།ཁྱད་པར་དུའང་ཡར་ངོ་ཆོས
བཅུའི་དུས་ཀྱི་མཆོད་པ་དང་གསོལ་འདེབས་ལ་བརྩོན་པ་སོགས་རྩ་བ་དང་ཡན་ལག་གི་དམ་ཚིག་མཐའ་དག་ཚུལ་བཞིན་ཏུ་བསྲུང་བར་བགྱིའོ་སྙམ་པས་འདིའི་རྗེས་ཟློས།གཙོ་བོས་ཇི་ལྟར་སོགས
གསུམ།གཏང་རག་མཎྜལ།ལུས་ལོངས་སྤྱོད་འབུལ་ཞིང་དགེ་བ་བསྔོ་བ་སྤྱི་ལྟར་བྱས་ནས་སློབ་མ་རྣམས་གྲོལ་ལོ།།རྗེས་ཀྱི་བྱ་བ་ཚོགས་ལ་རོལ་ཞིང་ལྷག་མ་གཏོང་བ་ནས་ཤིས་བརྗོད་ཀྱི་བར་ལས་བྱང་ལྟར་མཐར་ཆགས་སུ་བཏང་ངོ་།།
པདྨས་གཙིགས་སུ་གདམས་པའི་ཆོས།།རྡོ་རྗེ་་ག་རགྷིས་གསང་བའི་ལམ།།བགྲོད་བྱེད་འདི་ཀོ་རིགས་འཆང་གི།དབང་ཕྱུག་རྣམས་ཀྱི་སྙིང་བཅུད་དོ།།གུ་རུའི་ཐུགས་སྒྲུབ་རྡོ་རྗེ་གསང་བའི་ནོར་བུ་རིན་པོ་ཆེ་དབང་དང་བཅས་པའི་ལེ་ཚན་ནོ།།

འདི་དག་སོ་སོར་བསྙེན་ཅིང་སྒྲུབ་པའི་ཚེ་སྔོན་འགྲོའི་འདོར་ལེན་གོང་སྨོས་ལྟར་ལ།ཡེ་ཤེས་ཚོགས་བསགས་ཀྱང་ཐུན་རྗེས་མ་རྣམས་ལ་མ་འགྲུབ་ན་ཆུད་སྐྱོན་མེད་དེ་སྒྲུབ་ཐབས་སོ་སོའི་བསྙེན་པ་དང་དོན་གཅིག་པ་ཡིན་ལ།བསྙེན་པ་ཟུར་དུ་བཏང་སྐབས
བསྟན་པ་རྨད་བྱུང་མ་མ་གཏོགས་གཞན་ལ་མཆོད་རླབས་ཀྱང་མི་དགོས་པ་དང་།ཐེ་ཚོགས་མཆོད་ནི་སྒྲུབ་ཆེན་རིགས་སོགས་ལ་བཏང་བས་ཆོག་ཅིང་།རྗེས་ཆོ་ག་ལའང་དབྱེ་བ་སྡུ་ཕྲིན་ལས་གཞན་གྱིས་རིགས་འགྲེ།དབང་བསྐུར་དཀྱུས་གཅིག་ཏུ་སྒྲུབ་པའི
སྐབས་སུ་སྔོན་འགྲོ་ཚང་མ་རིག་འཛིན་རྩ་དབང་གི་དབང་སྒྲུབ་ལ་བཏང་ནས།གཞན་ལྔ་པོར་ཕྱི་གཏོར་ཕྱི་མཚམས་བགེགས་གཏོར་རྣམས་མི་དགོས་ཤིང་ཡེ་ཤེས་ཚོགས་བསགས་ཀྱང་ལོངས་ཁྱབ་དང་བསྟུན།དབང་གི་སྔོན་འགྲོའི་བགེགས་གཏོར་དང་བཀའ
སྲུང་མཆོད་གཏོར་ཀྱང་ཉིན་གཅིག་དབང་རྣམས་གྲངས་དུ་ཙམ་བསྐུར་ཡང་ཐོག་མར་ལན་གཅིག་གིས་ཆོག་པ་སོགས་བྱེ་བྲག་ཕྱེད་པར་བྱའོ།།།།སྒྲུབ་ཐབས་ཡོན་ཏན་གཏེར་མཛོད་ཀྱི་ཕྲིན་ལས་དབང་དང་བཅས་པ་ནི་གཞན་ཏུ་བཤད་ཟིན་པ་ལས་ཤེས་པར་བྱའོ།།
རྩ་བའི་གཞུང་དང་བརྒྱུད་པའི་ཕྱག་བཞེས་ལ།།བརྟེན་ནས་རང་འདྲའི་བློ་ཡི་མུན་སེལ་ཕྱིར།།ལེགས་བཤད་སྒྲོན་མེ་ཆ་ཙམ་བཏེགས་ན་ཡང་།།ནོངས་པའི་དྲི་མ་ཐུགས་རྗེས་བསྲུང་བར་གསོལ།།སྐྱེ་ནས་སྐྱེ་བར་མགོན་པོ་པདྨའི
ཞལ།།རིགས་ཀྱི་བདག་གྱུར་གསང་བའི་མཛོད་ཀུན་འཛིན།།དེ་ལས་སྲིད་པའི་རྒྱ་མཚོ་དོང་སྤྲུགས་ཏེ།།ཕྲིན་ལས་འཁོར་ལོ་མཁའ་མཐར་སྦྱར་བྱེད་ཤོག།ཅེས་པའང་པདྨའི་རྒྱལ་ཚབ་ཀུན་མཁྱེན་ཏཱའི་སི་ཏུ་པདྨ་དབང་ཆེན་གྱི་གསང་བ་གསུམ་

གྱི་བྱིན་རླབས་ཐོབ་ཅིང་།གཉགས་ཆེན་དྲི་མེད་བླ་ཤར་གྱི་རྣམ་འཕྲུལ་གྲུབ་དབང་ཟླ་བ་བཟང་པོ་སོགས་ཡོངས་འཛིན་དམ་པ་རྣམས་ཀྱི་བཀའ་དྲིན་ལས་ཟབ་ཆོས་འདིའི་སྤྲིན་གྲོལ་གྱི་བདུད་རྩི་དང་རྗེས་སུ་གནང་བ་ལེགས
པར་ཐོབ་པའི་སྐལ་བ་བཟང་པོ་ཅན།སྔགས་རིག་འཆང་བ་པདྨ་གར་དབང་ཕྲིན་ལས་འགྲོ་འདུལ་རྩལ་གྱིས་དཔལ་སྤུངས་ཡང་ཁྲོད་ཙཱ་འདྲ་རིན་ཆེན་བྲག་རྡོ་རྗེ་ཐོད་ཕྲེང་རྩལ་གྱིས་བྱིན་གྱིས་བརླབས་པའི་བསྟི་གནས་སུ་སྦྱར་བ་དགེ་ལེགས་འཕེལ།ཉི་མ་ལྷོ་ནུབ་མའི་དབང
རྒྱན་གེས་ད་ཡིག་ཁུངས་མ་ཕལ་ཆེར་དུ་མི་བཞུགས་ཀྱང་ཁམས་ཕྱོགས་ཀྱི་རྒྱུན་འགའ་རེར་བྱུང་བ་ལྟར་བཀོད་པའོ།།།

།།